
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 7 


30 Ιανουάριου 1997 


ΝΟΜΟΣ ΥΓΓ ΑΡΙΘ. 2454 
Ρύθμιση θεμάτων τριτοβάθμιας εκπαίδευσης 
και άλλες διατάξεις. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Επαναφέρεται σε ισχύ, αναδρομικώς, από τότε που 
δημοσιεύθηκε στην Εφημερίδα της Κυβερνήσεως ο ν. 
2083/1992, η διάταξη του άρθρου 7 παρ 1 του νόμου 
αυτού, τροποποιούμενη ως εξής: 

Όι κατά την έναρξη ισχύος του ν. 2083/1992 υπη- 
ρετούντες αναπληρωτές καθηγητές, μόνιμοι επίκουροι 
καθηγητές και μόνιμοι λέκτορες έχουν δικαίωμα να 
ζητήσουν την εξέλιξή τους για την επόμενη μόνο 
βαθμίδα μια φορά, εφόσον έχουν συμπληρώσει τριετία 
από την ημερομηνία εκλογής ή την εξέλιξή τους από 
το οικείο εκλεκτορικό σώμα. Στην ως άνω ρύθμιση δεν 
συμπεριλαμβάνεται και η τυχόν εκκρεμούσα διαδικασία 
κρίσης κατά τη δημοσίευση του ν. 2083/.1992. Η εξέλιξη 
των αναπληρωτών καθηγητών γίνεται χωρίς προκήρυξη 
της θέσης τους, ενώ των επίκουρων καθηγητών και 
των λεκτόρων γίνεται με ανοιχτή διαδικασία. Σε κάθε 
περίπτωση και ανεξαρτήτως τού αποτελέσματος των 
κρίσεων στη συνέχεια υπάγονται στις ρυθμίσεις του ν. 
2083/1992.· 

2. Διαδικασίες εξέλιξης μελών ΔΕΠ, υπαγομένων στις 
διατάξεις της παρ.1 του άρθρου 7 του ν. 2083/1992, 
που ήταν εκκρεμείς κατά τη δημοσίευση του ν. 2413/ 
1996, συνεχίζονται και ολοκληρώνονται με τη λήψη 
σχετικής απόφασης από το οικείο εκλεκτορικό σώμα. 
Στη συνέχεια και ανεξαρτήτως του αποτελέσματος των 
κρίσεων, τα ως άνω μέλη ΔΕΠ υπάγονται στις ρυθμίσεις 
του ν. 2083/1992. 

Άρθρο 2 

Το εδ. γ' της παρ. 9 της περ. ΣΤ - του άρθρου 6 του 
ν. 2083/1992, όπως αναριθμήθηκε σε περ. Δ' με το εδ. 
α' της παρ, 6 του άρθρου 1 του ν. 2188/1994, τροπο¬ 
ποιείται ως εξής: 


Η πράξη του πρύτανη για το διορισμό και τη μονι¬ 
μοποίηση μελών ΔΕΠ των Α.Ε.Ι. δεν μπορεί να δημο- 
σιευθεί στην Εφημερίδα της Κυβερνήσεως, ούτε να 
εκτελεσθεί. αν προηγουμένως δεν ασκηθεί ο προβλε- 
πόμενος έλεγχος νομιμότητας από το Υπουργείο Ε¬ 
θνικής Παιδείας και Θρησκευμάτων. Ο έλεγχος αυτός 
ασκείται εντός αποκλειστικής προθεσμίας τριών μηνών 
από την περιέλευση της πράξης στο Υπουργείο Εθνικής 
Παιδείας και Θρησκευμάτων. Μετά την άσκηση του 
ελέγχου αυτού, εφόσον κριθεί νόμιμη, ή μετά την 
άπρακτη παρέλευση της ως άνω προθεσμίας, η πράξη 
δημοσιεύεται στην Εφημερίδα της Κυβερνήσεως και 
εκτελείται χωρίς άλλη διατύπωση.· 


Άρθρο 3 

Οι διατάξεις της παρ. 2 του άρθρου τρίτου του ν. 
2174/1993 ισχύουν και για το ακαδημαϊκό έτος 1996- 
1997. 

Άρθρο 4 

1. Με αηόψαση των Υπουργών Οικονομικών και Ε¬ 
θνικής Παιδείας και Θρησκευμάτων καθορίζονται η συ¬ 
γκρότηση, το έργο, η απαρτία, η θητεία και κάθε άλλη 
λεπτομέρεια σχετική με την άσκηση του έργου της 
Επιτροπής κοστολόγησης πανεπιστημιακών συγγραμ¬ 
μάτων του άρθρου 84 του π.δ/τος 147/1976. 

2, Με απόφαση του Υπουργού Εθνικής Παιδείας και 
θρησκευμάτων ορίζεται η σύνθεση της ως άνω Επι¬ 
τροπής. 

Άρθρο 5 

Οι πτυχιούχοι των Τεχνολογικών Εκπαιδευτικών Ι¬ 
δρυμάτων (Τ.Ε.Ι.) ή πρώην Κέντρων Ανώτερης Τεχνικής 
Επαγγελματικής Εκπαίδευσης (Κ.Α.Τ.Ε.Ε.) ή της Ανώ¬ 
τερης Σχολής Εκπαιδευτικών Τεχνολόγων Μηχανικών 
(Α,Σ.Ε.ΤΕ.Μ.) / Σχολής Εκπαιδευτικών Λειτουργών Ε¬ 
παγγελματικής και Τεχνικής Εκπαίδευσης (Σ.Ε.Λ.Ε.Τ.Ε ) 
και των λοιπών ανώτερων σχολών υπερδιετούς κύκλου 
σπουδών, οι οποίοι κατατάσσονται σε Τμήματα Α.Ε.Ι. 
σύμφωνα με το άρθρο 3 του ν. 1865/1989, όπως τρο- 

ποποιήθηκε με το άρθρο 3 του ν. 1966/1991. απαλ¬ 
λάσσονται από την εξέταση μαθημάτων ή ασκήσεων 
του προγράμματος σπουδών του Τμήματος υποδοχής, 
που διδάχθηκαν πλήρως ή επαρκώς στο Τμήμα ή τη 
Σχολή προέλευσης, με απόφαση του Δ.Σ. του Τμήματος 
υποδοχής. 

Με την Ιδια απόφαση οι κατατασσόμενοι υποχρεώ¬ 
νονται να εξετααθοϋν σε μαθήματα ή ασκήσεις τα οποία 
σύμφωνα με το πρόγραμμα σπουδών κρίνεται ότι δεν 
διδάχθηκαν πλήρως ή επαρκώς στο Τμήμα ή τη Σχολή 
προέλευσης. 

Σε κάθε περίπτωση, οι κατατασσόμενοι απαλλάσσονται 
από την εξέταση των μαθημάτων, στα οποία εξετά¬ 
στηκαν για την κατάταξή τους. 

Άρθρο 6 

1. Συνιστάται θέση Διευθυντή Μεταπτυχιακών Σπου¬ 
δών για κάθε Πρόγραμμα Μεταπτυχιακών Σπουδών 
(Π.Μ,Σ.) στο Τμήμα εκείνο του Α.Ε.Ι., το οποίο έχει 
την ευθύνη οργάνωσης και λειτουργίας του, για την 
προώθηση της αποτελεσματικής εφαρμογής του Π.Μ.Σ.. 

2. Τη θέση αυτή καταλαμβάνει μέλος ΔΕΠ από τις 
δύο ανώτερες βαθμίδες (Καθηγητής ή Αναπληρωτής 
Καθηγητής) του Τμήματος, με απόφαση της Γενικής 
Συνέλευσης Ειδικής Σύνθεσης του Τμήματος, με την 
οποία δύναται να επιτραπεί μερική απαλλαγή από τα 
διδακτικά του καθήκοντα. 

3. Ο Διευθυντής Μεταπτυχιακών Σπουδών εισηγείται 
στη Γενική Συνέλευση Ειδικής Σύνθεσης του Τμήματος 
κάθε θέμα που αφορά την αποτελεσματική εφαρμογή 
του Π.Μ.Σ.. 

Άρθρο 7 

Το πρώτο εδάφιο της παρ. 2 του άρθρου 11 του 
ν. 2083/1992 τροποποιείται ως εξής: 

"Προτάσεις για λειτουργία προγραμμάτων μεταπτυ¬ 
χιακών σπουδών έχουν τη δυνατότητα να υποβάλλουν 
στο Υπουργείο Εθνικής Παιδείας και Θρησκευμάτων 
μόνο οι Γενικές Συνελεύσεις των Τμημάτων." 

Άρθρο 8 

Τα εδ. α' και β' της παρ. 1 του άρθρου 43 του 
ν. 2413/1996 αντικαθίστανται ως εξής: 

"Το Πανεπιστήμιο της Κύπρου αναγνωρίζεται ως α¬ 
νώτατο αυτοδιοικούμενο εκπαιδευτικό Ιδρυμα, ομοταγές 
με τα ανώτατα εκπαιδευτικά ιδρύματα της ημεδαπής 
και τα Τμήματα αυτού ως ισότιμα με τα Τμήματα των 
ελληνικών Α.Ε.Ι.. Με προεδρικό διάταγμα, που εκδίδεται 
με πρόταση του Υπουργού Εθνικής Παιδείας και Θρη¬ 
σκευμάτων, μετά από γνώμη της αρμόδιας μονάδας του 
Εθνικού Συμβουλίου Παιδείας (Ε.ΣΥ.Π.) ή, μέχρι τη 
συγκρότηση και λειτουργία της, του Δ.Σ. τουΔΙ.Κ.Α.Τ.Σ.Α., 
προσδιορίζονται οι τίτλοι σπουδών Τμημάτων των ελ¬ 
ληνικών Α.Ε.Ι. προς τους οποίους είναι αντίστοιχοι οι 
τίτλοι σπουδών που απονέμονται από το Πανεπιστήμιο 
της Κύπρου." 

Άρθρο 9 

Οι διατάζεις των νόμων 1865/1989 και 1966/1991 για 
τις μετεγγραφές φοιτητών Α.Ε.Ι. εσωτερικού ισχύουν 
και για τους Έλληνες υπηκόοους που εισάγονται στο 


Πανεπιστήμιο της Κύπρου, ύστερα από τη συμμετοχή 
τους σπς Γενικές Εξετάσεις. 

Ειδικά για τις μετεγγραφές του τρέχοντος ακαδη¬ 
μαϊκού έτους 1996-1997 των φοιτητών της παραπάνω 
κατηγορίας, ορίζεται προθεσμία υποβολής αιτήσεων εί¬ 
κοσι (20) ημερών από τη δημοσίευση στην Εφημερίδα 
της Κυβερνήσεως του παρόντος νόμου. 

Άρθρο 10 

Σπς θέσεις του κλάδου ΠΕΙ κληρικών του Πανελ¬ 
ληνίου Ιερού Ιδρύματος Ευαγγελίστριας Τήνου που προ- 
βλέπονται από τις διατάξεις της παρ. 1 του άρθρου 3 
του με σριθμ, 62/1975 Κανονισμού της Ιεράς Συνόδου 
της Εκκλησίας της Ελλάδος (ΦΕΚ 266 Α'), που διατη¬ 
ρήθηκαν σε ισχύ με τις διατάξεις της περ. 1 της παρ. 
Β' του άρθρου 7 του ν. 349/1976 "περί διοικήσεως του 
Πανελληνίου Ιερού Ιδρύματος Ευαγγελίστριας Τήνου", 
(ΦΕΚ 149 Α'), προστίθεται μία (1) θέση ιερέως εφημερίας 
του ιδίου κλάδου. 

Άρθρο 11 

Ειδικό επίδομα ιδιωτικών εκπαιδευτικών 

1, Οι διατάξεις του άρθρου 20 παρ. 2 του ν. 2386/1996 
(ΦΕΚ 43 Α') εφαρμόζονται ανάλογα και στους εκπαι¬ 
δευτικούς των ιδιωτικών σχολείων γενικής και τεχνικής 
επαγγελματικής εκπαίδευσης. 

2. Για την εξόφληση των οφειλόμενων ποσών στους 
εκπαιδευτικούς της προηγούμενης παραγράφου από 
τους ιδιοκτήτες των σχολείων, για τις χρονικές περιό¬ 
δους μέχρι 31.5.1992 στο ακέραιο, εφόσον δεν έχουν 
υποκύφει σε πενταετή παραγραφή και από 1.6.1992 
μέχρι 31.12.1992 κατά το ήμισυ, εφαρμόζονται ανάλογα 
οι διατάξεις της αριθμ. 2028566/4431/0022/26.4.1996 
κοινής απόφασης των Υπουργών Εσωτερικών, Δημόσ.ας 
Διοίκησης και Αποκέντρωσης, Εθνικής Οικονομίας και 
Οικονομικών (ΦΕΚ 321 Β /8.5.1996). 

Η πρσβλεπόμενη από την απόφαση αυτή πρώτη δόση 
καταβάλλεται την 1.2.1997. 

Άρθρο 12 

Διορισμός εκπαιδευτικών κλάδου Πληροφορικής 

1. Στις περιπτώσεις που, μετά την κατανομή των 
θέσεων διορισμού εκπαιδευτικών κατ έτος στους κλά¬ 
δους ΠΕΙ9 και ΠΕ20, σύμφωνα με τις διατάξεις του 
άρθρου 30 παρ. 1 του ν. 2009/1992 (ΦΕΚ 18 Α'), 
εξαντλούνται οι διοριστέοι του ενός κλάδου, ο αριθμός 
των διοριζομένων συμπληρώνεται από υποψηφίους για 
διορισμό του άλλου κλάδου. 

2. Εγγραφή υποψηφίων για διορισμό εκπαιδευτικών 
στους πίνακες διοριστέων των κλάδων ΠΕ19 και ΠΕ20 
με τα προσόντα των στοιχείων β', γ', και δ' του άρθρου 
1 του π.δ/τος 118/1995 και των στοιχείων β' και γ' του 
άρθρου 2 του ίδιου π.δ/τος. καθώς και υποψηφίων που 
έχουν πτυχίο καθηγητικών σχολών θετικής κατεύθυνσης 
Α.Ε.Ι. της ημεδαπής ή αλλοδαπής, αναγνωρισμένο από 
το ΔΙ.Κ.Α.Τ.Σ.Α., με προϋπηρεσία εισηγητή σε σεμινάρια 
πληροφορικής των επιστημονικών τους ενώσεων, διάρ¬ 
κειας δεκαέξι (16) μηνών αθροιστικά, είναι δυνατή α¬ 
ποκλειστικά και μόνο για τους έχοντες αποκτήσει τα 
προσόντα αυτά το αργότερο μέχρι 31,12.1996, Από το 
σχολικό έτος 1997-1998 η πρόσληψη προσωρινών α¬ 
ναπληρωτών ή εκπαιδευτικών με ωριαία αντιμισθία στη 


23 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


δημόσια εκπαίδευση γίνεται αποκλειστικά και μόνο από 
τους εγγεγραμμένους στους πίνακες διοριστέων των 
αντίστοιχων κλάδων. Οι διατάξεις της παρούσας πα¬ 
ραγράφου εφαρμόζονται και για την πρόσληψη εκπαι¬ 
δευτικών στην ιδιωτική εκπαίδευση. 

3. Από το σχολικό έτος 1997-1998 ο αριθμός των 
εισαγομένων στην ΠΑΤΕΣ της Σ.Ε.Λ.Ε.Τ.Ε. υποψήφιων 
εκπαιδευτικών των κλάδων ΠΕΙ9 και ΠΕ20 ορίζεται με 
απόφαση του Υπουργού Εθνικής Παιδείας και Θρησκευ¬ 
μάτων. ύστερα από εισήγηση του Διοικητικού Συμβουλίου 
της Σ.Ε.Λ.Ε.Τ.Ε. και η εισαγωγή αυτών γίνεται κατά τη 
σειρά εγγραφής τους στους πίνακες διοριστέων. Η 
παρούσα ρύθμιση δεν αποκλείει την εισαγωγή στην 
ΠΑΤΕΣ/Σ.Ε.Λ.Ε.Τ.Ε., σύμφωνα με τις ισχύουσες διατά¬ 
ξεις και ιδιωτών που δεν είναι εγγεγραμμένοι στους 
πίνακες διοριστέων. 

4. Οι διατάξεις της προηγούμενης παραγράφου ε¬ 
φαρμόζονται ανάλογα και για την εισαγωγή στην ΠΑ¬ 
ΤΕΣ/Σ.Ε.Λ.Ε.Τ.Ε. υποψηφίων για διορισμό στον κλάδο 
Π Ε10 Κοινωνιολογίας, που είναι εγγεγραμμένοι στους 
πίνακες διοριστέων. 

5. Το πτυχίο της ΠΑΤΕΣ/Σ.Ε.Λ.Ε.Τ.Ε., όπου αυτό 
απαιτείται κατά τις κείμενες διατάξεις ως προσόν διο¬ 
ρισμού σε θέσεις εκπαιδευτικών της δευτεροβάθμιας 
εκπαίδευσης, μπορεί να αντικατασταθεί με πτυχίο παι¬ 
δαγωγικής κατάρτισης που απονέμεται από Α.Ε.Ι. της 
ημεδαπής. Οι λεπτομέρειες οργάνωσης και λειτουργίας 
του προγράμματος παιδαγωγικής κατάρτισης ορίζονται 
με απόφαση του Υπουργού Εθνικής Παιδείας και Θρη¬ 
σκευμάτων μετά από σύμφωνη γνώμη των οικείων Α.Ε.I.. 

Άρθρο 13 

Το κατά τις κείμενες διατάξεις ανώτατο όριο ηλικίας 
διορισμού ερευνητών στα ερευνητικά κέντρα, αρχεία 
και γραφεία της Ακαδημίας Αθηνών, αυξάνεται για κάθε 
βαθμίδα κατά ίσο αριθμό ετών και μέχρι επτά (7) έτη, 
για υποψήφιους επιστήμονες που έχουν αναγνωρισμένη 
προϋπηρεσία, μετά την κτήση διδακτορικού διπλώματος, 
σε φορέα του ευρύτερου δημόσιου τομέα ή σε ερευ¬ 
νητικά ιδρύματα της ημεδαπής ή της αλλοδαπής. 

Άρθρο 14 

Διορισμός εκπαιδευτικών στους κλάδους 
ΠΕθ και ΠΕ1 3 

1. Από την ισχύ του παρόντος νόμου καταργείται το 
άρθρο 68 του ν. 2413/1996 (ΦΕΚ 124 Α). 

2. Κατά τους διορισμούς εκπαιδευτικών δευτεροβάθ¬ 
μιας εκπαίδευσης σε θέσεις των κλάδων ΠΕ9 και ΠΕ13 
του άρθρου 14 του ν. 1566/1985 (ΦΕΚ 67 Α') του έτους 
1997 προηγούνται οι εκπαιδευτικοί που είχαν σειρά 
διορισμού και παραλείψθηκαν εξαιτίας της εφαρμογής 
του καταργούμενου άρθρου 68 του ν 2413/1996. 

Άρθρο 15 

Αυτοδύναμη λειτουργία Α.Ε.Ι., Σχολών 
και Τμημάτων 

1. Α.Ε.!. τα οποία διοικούνται από Διοικούσα Επιτροπή 
αποκτούν αυτοδυναμία μόλις λειτουργήσουν αυτοδύναμα 
τέσσερα (4) Τμήματά τους ή το σύνολο των Τμημάτων 
τους, αν ο αριθμός τους είναι μικρότερος από τέσσερα. 
Το αργότερο μέσα σε ένα μήνα, αφότου εξασφαλιστούν 
οι παραπάνω προϋποθέσεις κινείται από τον Πρόεδρο 


της Διοικούσος Επιτροπής η διαδικασία εκλογής Πρυ- 
τανικών Αρχών και Συγκρότησης της Συγκλήτου, σύμ¬ 
φωνα με τις κείμενες διατάξεις. Με το διορισμό των 
Πρυτανικών Αρχών και τη Συγκρότηση της Συγκλήτου 
λήγει η θητεία των μελών της Διοικούσας Επιτροπής 
και παύουν να ισχύουν οι περί αυτήν διατάξεις. 

2. Σχολές των Α.Ε.Ι. αποκτούν αυτοδύναμη λειτουργία 
μόλις λειτουργήσουν αυτοδύναμα δύο (2) από τα Τμή¬ 
ματά τους. 

3. Τμήματα των Α.Ε.Ι. αποκτούν αυτοδύναμη λειτουργία 
μόλις ολοκληρωθούν οι διαδικασίες: ί) διορισμού εννέα 
(9) μελών Διδακτικού Ερευνητικού Προσωπικού, εκ των 
οποίων τουλάχιστον τα τέσσερα (4) στις βαθμίδες του 
Καθηγητή ή του Αναπληρωτή Καθηγητή και οπωσδήποτε 
τα δύο εξ αυτών στη βαθμίδα του Καθηγητή και ϋ) 
εγγραφής φοιτητών. Από την τελευταία αυτή προϋπό¬ 
θεση εξαιρούνται τα Γενικά Τμήματα, Το αργότερο μέσα 
σε ένα μήνα αφότου εξασφαλιστούν οι παραπάνω προϋ¬ 
ποθέσεις κινείται κατά περίπτωση από τον Κοσμήτορα 
ή τον Πρύτανη ή τον Πρόεδρο της Δ Ε. η διαδικασία 
εκλογής Προέδρου και αναπληρωτή Προέδρου και συ¬ 
γκρότησης της Γενικής Συνέλευσης του Τμήματος. 

4. Η θητεία των πρώτων εκλεγμένων οργάνων διοί¬ 
κησης των Α.Ε I , σύμφωνα με τις προηγούμενες πα¬ 
ραγράφους. είναι η προβλεπόμενη από το άρθρο 12 
παρ. 2 του ν. 1268/1982, όπως ισχύει, προσαυξημένη 
με τα χρονικό διάστημα που τυχόν απαιτείται για τη 
λήξη του αντίστοιχου ακαδημαϊκού έτους της εκλογής 
τους. 

5. Οι διατάξεις του παρόντος άρθρου έχουν εφαρμογή 
στα κατά την έναρξη της ισχύος του παρόντος λει- 
τουργούντα μη αυτοδύναμα Α.Ε.Ι.. Σχολές και Τμήματα, 
καταργουμένων των κατά περίπτωση ισχυουσών διατά¬ 
ξεων, με εξαίρεση το κατά τις διατάξεις του άρθρου 
27 του ν. 2083/1992 Ελληνικό Ανοικτό Πανεπιστήμιο. 

6. Κάθε αναγκαία λεπτομέρεια που ανακύπτει από 
την εφαρμογή του παρόντος άρθρου ρυθμίζεται με 
απόφαση του Υπουργού Εθνικής Παιδείας και Θρησκευ¬ 
μάτων που δημοσιεύεται στην Εφημερίδα της Κυβερ- 
νήσεως. 

Άρθρο 16 

Εκπαιδευτικό Προσωπικό Τ,Ε,Ι. 

1. Στο άρθρο 19 του ν. 1404/1983 (ΦΕΚ 173 Α), 
όπως ανηκαταστάθηκε με την παρ. 3 του άρθρου 57 
του ν. 2413/1996 (ΦΕΚ 124 Α), επέρχονται από την 
έναρξη ισχύος του οι ακόλουθες τροποποιήσεις: 

α) Στην παράγραφο 1 μεταξύ των λέξεων “κάλυψη 
εκπαιδευτικών" προστίθεται η λέξη "πρόσκαιρων". 

β) Στην παράγραφο 3 προστίθεται περίπτωση γ’ ως 
ακολούθως: 

'γ) Η διαδικασία που προβλέπεται στην ανωτέρω 
περίπτωση α' εφαρμόζεται για την κάλυψη πρόσκαιρων 
εκπαιδευτικών αναγκών ολόκληρου του διδακτικού έτους 
ή μόνο του χειμερινού διδακτικού εξαμήνου. Προκειμένου 
για την κάλυψη ιδίων αναγκών μόνα για το εαρινό 
εξάμηνο, οι προκηρύξεις δημοσιεύονται το πρώτο δε¬ 
καπενθήμερο του μηνάς Ιανουάριου και η διαδικασία 
πρόσληψης ολοκληρώνεται μέχρι το τέλος του μηνός 
Φεβρουάριου. Κατά τα λοιπά εφαρμόζονται οι διατάξεις 
της παρούσας παραγράφου." 

γ) Η παράγραφος 4β αντικαθίσταται ως εξής: 

"Πτυχίο Τ.Ε.Ι. εσωτερικού ή ισότιμο εξωτερικού αντί¬ 
στοιχο της ειδικότητας της θέσης που προκηρύσσεται 

και πέντε (5) έτη επιτυχούς επαγγελματικής δραστη¬ 
ριότητας κατάλληλου επιπέδου στην ειδικότητα από τη 
λήψη του πτυχίου σε χώρους εφαρμογής. Εφόσον δεν 
υπάρχει υποψήφιος πτυχιούχος αντίστοιχης ειδικότητας 
Τ.Ε.Ι.. πτυχίο ή δίπλωμα Α.Ε.Ι. εσωτερικού ή ισότιμο 
εξωτερικού στην ειδικότητα της θέσης που προκηρύσ¬ 
σεται και τρία (3) έτη επιτυχούς επαγγελματικής δρα¬ 
στηριότητας κατάλληλου επιπέδου στην ειδικότητα από 
τη λήψη του πτυχίου ή διπλώματος σε χώρους εφαρ¬ 
μογής. Αναγνωρισμένοι μεταπτυχιακό! τίτλοι σπουδών 
και ερευνητική δραστηριότητα συνεκτιμιόνται, εφόσον 
σχετίζονται με την ειδικότητα." 

δ) Στην παράγραφο 4 στο τέλος της περίπτωσης ε' 
προστίθενται τα ακόλουθα: 

"Προκειμένου περί Επιστημονικών Συνεργατών με ελ¬ 
λιπή προσόντα, προηγούνται στην επιλογή οι κάτοχοι 
αναγνωρισμένου διδακτορικού διπλώματος, όπως αυτό 
προβλέπεται στην ανωτέρω περίπτωση α'." 

ε) Στο τέλος της παραγράφου 4 προστίθενται περι¬ 
πτώσεις στ' και ζ' ως εξής: 

"στ) Δεν επιτρέπεται η πρόσληψη επιστημονικών ή 
Εργαστηριακών Συνεργατών και Εκπαιδευτικών Ειδικών 
Μαθημάτων (Ε.Ε.Μ.) που έχουν υπερβεί το εξηκοστό 
έτος της ηλικίας τους. 

ζ) Από τα αρμόδια όργανα πρόσληψης συνεκτιμάται 
κάθε φορά τυχόν προηγούμενη θητεία του με οποια¬ 
δήποτε σχέση στο ίδιο ή άλλο Τ.Ε.Ι.". 
στ) Η παράγραφος 5 αντικαθίσταται ως ακολούθως: 
"5. α) Στους Επιστημονικούς Συνεργάτες Τ.Ε.Ι. μπορεί 
να ανατεθεί ως διδακτική απασχόληση η διδασκαλία 
θεωρητικών μαθημάτων. Με απόφαση του Συμβουλίου 
Τ.Ε.Ι. και μετά από αιτιολογημένη πρόταση του Συμ¬ 
βουλίου του Τμήματος μπορούν να αναλάβουν τη διε¬ 
ξαγωγή εξειδικευμένων εργαστηρίων. Ο συνολικός χρό¬ 
νος απασχόλησης των Επιστημονικών Συνεργατών δεν 
μπορεί να υπερβαίνει τις δώδεκα (12) ώρες εβδομα- 
διαίως. 

β) Στους Εργαστηριακούς Συνεργάτες Τ.Ε.Ι. μπορεί 
να ανατεθεί ως διδακτική απασχόληση η διεξαγωγή 
εργαστηριακών ή φροντιστηριακών ασκήσεων. Εφόσον 
δεν υπάρχουν ή δεν επαρκούν για συγκεκριμένο θεω¬ 
ρητικό μάθημα Επιστημονικοί Συνεργάτες, μπορεί να 


ανατεθεί η διδασκαλία του σε Εργαστηριακούς Συνερ¬ 
γάτες με απόφαση του Συμβουλίου του Τ.Ε.Ι. μετά από 
αιτιολογημένη πρόταση του Συμβουλίου του Τμήματος. 
Ο αριθμός ωρών διδασκαλίας που ανατίθενται σε Ερ¬ 
γαστηριακούς Συνεργάτες δεν μπορεί να υπερβαίνει τις 
δεκαπέντε (15) ώρες εβδομαδιαίως. 

γ) Ο αριθμός των ωρών διδασκαλίας που ανατίθενται 
σε Ε.Ε.Μ. δεν μπορεί να υπερβαίνει τις δεκαπέντε (15) 
ώρες εβδομαδιαίως." 

ζ) Το στοιχ. α' της παραγράφου 12 αντικαθίσταται 
ως εξής: 

’α) Το προσωπικά του παρόντος άρθρου εντάσσεται 
και προσφέρει υπηρεσίες στο Τμήμα, από τα οποίο 
γίνεται η ανάθεση των περισσότερων διδακτικών ωρών. 
Σε περίπτωση που υπάρχουν ίσες ώρες διδασκαλίας 
σε δύο ή παραπάνω Τμήματα, αποφασίζει για την ένταξη 
ο Διευθυντής της Σχολής ή ο Πρόεδρος του Τ.Ε.Ι. εάν 
τα Τμήματα ανήκουν σε διαφορετικές Σχολές." 

"Αρθρο 17 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν άλλως ορί¬ 
ζεται από τις ειδικότερες διατάξεις του. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 24 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΠΑΝΝΟΣ ΠΑΠΑΝΤΩΝΙΟΥ ΓΈΡΑΣ. ΑΡΣΕΝΗΣ 

θεωρήθηκε και τέθηκε η Μεγάλη Σφραγίδα του Κράτους 

Αθήνα, 27 Ιανουάριου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


